                                                   Asociatia Salvati Bucurestiul

                                                   Str. Ioan Slavici nr. 3, bl. 3, et. 6, ap. 2, Bucuresti sector 1

                                                   E-mail: asociatiasalvatibucurestiul@gmail.com
                                                   Telefon: 0732.290.539.

Catre: Dl. Ion Tincu, Prefectul Municipiului Bucuresti 

Nr. S3/16.01.2008

Stimate Domnule Prefect,

Va aducem la cunostinta ilegalitatea pozitiei nr. 7 din Hotarirea nu. 136/2008 a Consiliului Local al Sectorului 2, prin care se aproba Planul Urbanistic de Detaliu pentru locatia din str. Icoanei nr. 2-8.

Va solicitam atacarea in contencios administrativ a acestui Plan Urbanistic de Detaliu.

Invocam urmatoarele argumente juridice:

1. Planul Urbanistic de Detaliu mentionat a fost emis cu incalcarea prevederilor Legii 350/2001 privind amenajarea teritoriului si urbanismului

Astfel, conform prevederilor art. 32 alin. (3) din Legea 350/2001, prin Planul Urbanistic de Detaliu nu poate modifica inaltimea maxima si coeficientul de utilizare al terenului (CUT) prevazute de Planul Urbanistic General sau de un Plan Urbanistic Zonal care deroga de la acesta din urma.

Pentru locatia in cauza, exista doua Planuri Urbanistice Zonale (PUZ) in vigoare: PUZ Sector 2 si PUZ “Zone construite protejate Municipiul Bucuresti”, Zona protejata nr. 21 Calderon. 

Conform art. 5, Titlul I al Regulamentului Local de Urbanism aferent PUZ Sector 2:

“Prezentul regulament preia prevederile Regulamentului Local de Urbanism aferent PUZ – ZONE CONSTRUITE PROTEJATE pentru zonele si unitatile teritoriale de referinta protejate. Toate constructiile vor respecta cea mai restrictive regula dintre cele stabilite de prezentul regulament sau Regulamentul Local de Urbanism afferent PUZ – “ZONE CONSTRUITE PROTEJATE””.

Pentru Zona protejata 21, din care locatia mentionata face parte, Regulamentului Local de Urbanism aferent PUZ – ZONE CONSTRUITE PROTEJATE prevede un CUT maxim de 3,25 si o inaltime maxima de 16 metri suplimentata eventual cu un element arhitectural de 3 metri.

Acesti parametrii sint mult mai mici decit parametrii prevazuti de PUD-ul in cauza, anume CUT 5,25 si inaltimea maxima 45 metri.

2. Planul Urbanistic de Detaliu nu are avizul Ministerului Dezvoltarii, Lucrarilor Publice si Locuintei

Conform Anexei 1 pct. 9 a Legii 350/2001 aprivind amenajarea teritoriului si urbanismul, pentru zona centrala a Municipiului Bucuresti si pentru alte zone functionale de interes, este obligatoriu avizul de la Ministerul Dezvoltarii, Lucrarilor Publice si Locuintei - MDLPL. Locatia din str. Icoanei nr. 2-8 este inclusa in zona functionale de interes a Municipiului Bucuresti.

Prin adresa 95150/08.01.2009, Primaria Sectorului 2 ne comunica faptul ca nu s-a solicitat avizul MDLPL intrucit Planul Urbanistic General prevedea punct inalt. Aceasta informatie este incorecta. Punctele inalte sint semnalizate in Planul Urbanistic General prin romburi si se poate verifica usor ca nu exista un romb pentru locatia in cauza.

 3. Avizul de urbanism nr. 328 CA 16/51 din 09.09.2008 este ilegal

Avizul de urbanism nr. 328 CA 16/51 din 09.09.2008 pe care Planul Urbanistic de Detaliu se bazeaza este ilegal, intrucit face referinta in textul sau la avizul Ministerului Culturii si Cultelor nr. 1073/Z/17.09.2008, eliberat ulterior.

Cu deosebita consideratie,

Asociatia “Salvati Bucurestiul” prin

Nicusor-Daniel Dan, presedinte

